The Soft Parade

***The Soft Parade*** četvrti je album grupe "The Doors" izašao u julu 1969. godine. 

Na ovom albumu grupa je gotovo u potpunosti prigrlila komercijalniji pop što je vidljivo u pretjerano orkestriranim aranžmanima i pjesmama "Tell All the People" i "Touch Me". Zbog navedenog razloga većina kritičara smatra ovaj album najgorim albumom grupe "The Doors". Međutim, ne može se ovaj album u potpunosti odbaciti budući da se na njemu nalazi pjesma "Wild Child", koja je jedna od najrokerskijih pjesama grupe i tradicionalno još jedna "epska" pjesma *The Soft Parade* koja zatvara album.

Postoje i drugi pogled na ovaj album. Za početak pjesma "Soft Parade" je ozbiljni konkurent za najbolju Doors "stvar". Pjesma je kompleksno umjetničko djelo koje ima svoj uvod, zaplet, vrhunac i rasplet. Jednostavno rečeno, ovom izvedbom Jim Morrison je izrazio svoju poremećenu unutrašnjost koja je posrnula pred društvenim i medijskim, te posebno legalnim i sudskim, ratnim utvrdama. Ako ste ikad mogli čuti Morrisona u istinskoj, suicidalnoj melanholiji, onda je to Soft Parade. Mnoge stvari se mogu optužiti da imaju izrazit pop feeling, što definitivno nije krivnja Doorsa već manadžera benda. Kao prvo, CD Essential Rarities i mnoga druga post mortem izdanja daju nam u uvid kako su Doorsi imali mnogo boljih i ozbiljnijih stvari kao što su Orange County Suite, I Will Never Be Untrue, Summertime, Mystery Train i mnoge druge. Umjesto spomenutih, tu su se našle stvari tipa Do It, Tell All the People, Wishful Sinful. Drugi razlog zašto se čini da je album orijentiran ka pop stilu je komercijalizacija orkestralne muzike. Međutim, neke stvari odlično koriste pratnju orkestra. To je jednostavno bit Doorsa, inteligentna i očaravajuća fuzija kaleidoskopskog ljudskog iskustva ovog čudnog svijeta. Oslobodite se vi plastični vojnici i izađite iz te nečujne parade.

## Spisak pjesama 
# "Tell All the People" – 3:21
# "Touch Me" – 3:12
# "Shaman's Blues" – 4:48
# "Do It" – 3:08
# "Easy Ride" – 2:41
# "Wild Child" – 2:36
# "Runnin' Blue" – 2:28
# "Wishful Sinful" – 2:58
# "The Soft Parade" – 8:34

### Bonus pjesme (reizdanje iz 2006) 
# "Who Scared You" – 3:58 
# "Whiskey, Mystics and Men" (verzija 1) – 2:28 
# "Whiskey, Mystics and Men" (verzija 2) – 3:04
# "Push Push" – 6:05
# *prethodno neobjavljene
# "Touch Me" (dijalog) – 0:28
# "Touch Me" (take 3) – 3:40

## Singlovi 
Sa prva tri albuma The Doorsi objavljuju po jedan singl sa svakog, dok se na *The Soft Parade* nalazi sveukupno četiri:

* "Touch Me / Wild Child" (#3, decembar 1968)
* "Wishful, Sinful / Who Scared You?" (#44, mart 1969)
* "Tell All the People / Easy Ride" (#57, juni 1969)
* "Runnin' Blue / Do It" (#64, septembar 1969)

## Izvođači 
* Jim Morrison – vokal
* Ray Manzarek – klavijature, bas-gitara]
* Robby Krieger – gitara, vokal (pjesma 7)
* John Densmore – bubnjevi
* Curtis Amy – saksofon (pjesma 2)
* Reinol Andino – konge
* George Bohanan – trombon
* Harvey Brooks – bas-gitara (pjesme 1, 2, 6, 8)
* Jimmy Buchanan – violina (pjesma 7)
* Doug Lubahn – bas-gitara
* Jesse McReynolds – mandolina
* Champ Webb – engleski rog
* Paul Harris – orkestralni aranžman (pjesme 1, 2 ,6 8)

## Vanjski linkovi 
* *The Soft Parade* tekst

Kategorija:Albumi The Doorsa
Kategorija:Albumi iz 1969.